Държавен вестник, бр. 43, 2011 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  43
транспортирането на енергия, избягва разходи 
за изграждане на преносна мрежа, използва 
чист и неизчерпаем ресурс. 
(4) Съществени усилия ще бъдат направени 
за подобряване на енергийните характеристики 
на сградите – частни и публични, включващи 
и ускорено спрямо европейските норми въ­
веждане на изискванията за сгради с близо 
до нулево нетно потребление на енергия в 
публичния сектор. 
(5) Освен че централизираното топлоснаб­
дяване е важен фактор за нашата енергийна 
сигурност, то е средство за енергоспестяване. 
Комбинираното производство на топлинна и 
електрическа енергия ще продължи да бъде 
подкрепяно и насърчавано, ако отговаря на 
изискванията за високоефективност (икономия 
на не по-малко от 10% енергийни ресурси).
(6) Поради изключителната значимост на 
енергийната ефективност за нашата страна 
Министерският съвет ще разработи Стратегия 
за енергийната ефективност, която ще бъде одо­
брена от Народното събрание още през 2011 г.
(7) За да се подобри енергийната ефектив­
ност, са необходими усилия във всяка сфера на 
използване на енергия. Това означава нався­
къде – в нашите домове и в сградите, където 
работим, както и в производствените централи 
и в индустрията. Следователно всеки гражда­
нин, всяка компания и институция може да 
допринесе за енергоспестяването. Това изисква 
висока степен на координация и хармонизирани 
политики. С такава цел е създадена нацио­
налната Агенция по енергийна ефективност. 
Засилването на нейната роля, професионално 
укрепване и отговорности е приоритетна мярка 
като гаранция за последващ ефект на провеж­
даната политика.
(8) С особено значение за постигането на 
успех при провеждане на политиката са източ­
ниците за финансиране на мерките и проектите 
за енергийна ефективност. За периода до 2013 г. 
ние ще осигурим нарастващ поток от финансови 
средства от оперативните програми, от Меж­
дународния фонд „Козлодуй“, както и от про­
дажби на националния излишък от предписани 
емисионни единици за парникови газове. След 
2013 г. като допълнителен финансов източник 
ще се явят приходите от продажба на квоти 
за емисии на парникови газове по Европей­
ската схема за търговия с квоти за емисии на 
парникови газове. Нашата оценка, а и тази на 
европейските институции е, че националните 
фондове на държавите членки трябва да бъ­
дат основният инструмент за финансиране на 
енергоефективни мерки. Тъй като в страната 
ни такъв фонд вече е създаден, той трябва да 
продължи да работи, като бъде допълнително 
финансово и административно укрепен.
(9) Важна роля за изпълнение на целите за 
устойчива енергия ще играят органите на държав­
ната и местната власт. При възлагането на всички 
обществени поръчки за строителство, услуги или 
продукти ще бъдат спазвани енергийни критерии 
(по отношение на ефективността, използването 
на възобновяемите източници и интелигентните 
мрежи). Областните управи и общините представ­
ляват важен участник в необходимата промяна и 
следователно техните инициативи трябва да бъдат 
допълнително засилени. Градовете и градските 
райони, които консумират близо 80% от енерги­
ята, са едновременно част от проблема и част от 
решението за по-висока енергийна ефективност. 
Специфична подкрепа ще бъде предоставена за 
новаторски интегрирани енергийни решения на 
местно ниво, допринасящи за преминаване към 
т. нар. зелени градове. 
V. НЕЗАВИСИМ РЕГУЛИРАН И КОНКУ­
РЕНТЕН ЕНЕРГИЕН ПАЗАР
1. Европейска рамка
Европейската енергийна политика се базира 
на принципа, че независимият регулиран и 
конкурентен енергиен пазар е най-ефективният 
и ефикасен път за постигане както на дълго­
срочна конкурентоспособност на икономиката, 
така и на приоритетите за енергийна сигурност 
и устойчиво развитие.
Европейските енергийни пазари все още не 
функционират по задоволителен начин. Като 
резултат европейските потребители и икономи­
ката като цяло досега не са извлекли пълните 
ползи от преимуществата на свободния пазар, 
особено що се отнася до по-ниски цени и 
възможност за избор на доставчик на услуги. 
Предвид незадоволителната оценка за пос­
тиженията от процеса на пазарна либерализа­
ция от 90-те години насам и след приемането 
на Зелена книга за европейска стратегия за 
устойчива, конкурентна и сигурна енергетика 
(март 2006 г.) енергийният отрасъл на ЕС и 
по-специално вътрешният енергиен пазар се 
превръщат в политически приоритет в прог­
рамите на Европейската комисия, Съвета на 
министрите и Европейския парламент.
Това наложи действащото законодателство 
да бъде ревизирано. През септември 2009 г. 
влезе в сила ново енергийно законодателство в 
областта на правилата за организация и функци­
ониране на вътрешните пазари на електрическа 
енергия и природен газ под формата на Трети 
енергиен либерализационен пакет. Промените 
са насочени към постигане на следните цели: 
o Свободен избор на доставчик на потре­
бителите; 
o Безпрепятствен и равнопоставен достъп 
до електропреносната и газопреносната мрежа;
o Справедливи цени; 
o По-чиста енергия; 
o Енергийна сигурност.
Приоритетните области на усилия за пости­
гане на целите са: 
o Осигуряване независимост на системните 
електропреносен и газопреносен оператор чрез 
отделянето им заедно с преносните активи 
от производството/доставките/снабдяването 
с енергия;